ประกาศกรมประมงประกาศกรมประมงเรื่องกำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงพาณิชย์พ.ศ. ๒๕๕๙ อาศัยอำนาจตามความในมาตรา ๘๑ (๓) แห่งพระราชกำหนดการประมงพ.ศ. ๒๕๕๘อธิบดีกรมประมงออกประกาศไว้ ดังต่อไปนี้ข้อ๑ ให้ยกเลิกประกาศกรมประมง เรื่องกำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงพาณิชย์พ.ศ. ๒๕๕๘ข้อ ๒[๑]ให้เจ้าของหรือผู้ควบคุมเรือประมงที่มีขนาดตั้งแต่สามสิบตันกรอสขึ้นไปและเจ้าของหรือผู้ควบคุมเรือประมงที่มีขนาดตั้งแต่สิบตันกรอสขึ้นไปที่ใช้เครื่องมือทำการประมงประเภทอวนลากอวนล้อมจับ และอวนครอบปลากะตัก ซึ่งออกไปทำการประมงพาณิชย์ต้องดำเนินการแจ้งการเข้าออกท่าเทียบเรือประมงทุกครั้ง ด้วยวิธีการดังนี้(๑)แจ้งโดยตรงหรือโดยทางโทรสาร ตามแบบที่กำหนดท้ายประกาศนี้ไปยังศูนย์ควบคุมการแจ้งเรือเข้าออกตามรายชื่อแนบท้ายประกาศนี้(๒)การแจ้งการเข้าออกท่าเทียบเรือประมง ให้แจ้งภายในระยะเวลายี่สิบสี่ชั่วโมงแต่ไม่น้อยกว่าสองชั่วโมงก่อนการนำเรือเข้าหรือออกจากท่าเทียบเรือประมงแล้วแต่กรณีเมื่อได้รับการแจ้งการออกท่าเทียบเรือประมงตามวรรคแรกพนักงานเจ้าหน้าที่ประจำศูนย์ควบคุมการแจ้งเรือเข้าออกผู้มีอำนาจจะตรวจสอบเอกสารหลักฐานต่างๆ ที่เกี่ยวข้อง ก่อนนำเรือประมงออกจากท่าเทียบเรือประมงให้เป็นไปตามมาตรา ๘๒แห่งพระราชกำหนดการประมง พ.ศ. ๒๕๕๘เมื่อเจ้าของหรือผู้ควบคุมเรือประมงได้ดำเนินการแจ้งออกท่าเทียบเรือประมงต่อพนักงานเจ้าหน้าที่ประจำศูนย์ควบคุมการแจ้งเรือเข้าออกเพื่อนำเรือประมงออกจากท่าเทียบเรือประมงแล้วเจ้าของหรือผู้ควบคุมเรือประมงต้องนำเรือประมงออกจากท่าเทียบเรือประมงภายในระยะเวลาสามชั่วโมงนับจากเวลาที่บันทึกในระบบสารสนเทศการทำการประมง(Fishing Info) หากไม่นำเรือประมงออกจากท่าเทียบเรือประมงภายในระยะเวลาดังกล่าวระบบสารสนเทศการทำประมง (Fishing Info)จะเริ่มนับวันทำการประมงจนกว่าจะมีการแจ้งเหตุขัดข้องเพื่อยกเลิกการแจ้งออกท่าเทียบเรือประมงการแจ้งการเข้าท่าเทียบเรือประมงเมื่อเจ้าของหรือผู้ควบคุมเรือประมงได้ดำเนินการแจ้งต่อพนักงานเจ้าหน้าที่ประจำศูนย์ควบคุมการแจ้งเรือเข้าออกเพื่อนำเรือประมงเข้าเทียบท่าเทียบเรือประมงแล้ว ในกรณีที่มีการขนถ่ายสัตว์น้ำหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงต้องผ่านการตรวจเรือประมงจากพนักงานเจ้าหน้าที่ประจำศูนย์ควบคุมการแจ้งเรือเข้าออกตามรายการที่กำหนดก่อนจึงจะนำขึ้นท่าเทียบเรือประมงได้ข้อ๓ ในกรณีที่เป็นการเข้าเทียบท่าเพื่อขนถ่ายสัตว์น้ำหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงให้เจ้าของหรือผู้ควบคุมเรือประมงส่งมอบเอกสารหลักฐาน ดังต่อไปนี้(๑)สำเนาบันทึกการทำการประมง(๒)บัญชีรายชื่อและหนังสือคนประจำเรือ สำหรับคนประจำเรือซึ่งมีสัญชาติไทย(๓)บัญชีรายชื่อและใบอนุญาตให้ทำงานตามกฎหมายว่าด้วยการทำงานของคนต่างด้าวสำหรับคนประจำเรือซึ่งมิได้มีสัญชาติไทย(๔)สำเนาเอกสารการจัดเวลาพักของคนประจำเรือข้อ๔ ให้พนักงานเจ้าหน้าที่ซึ่งประจำอยู่ที่ศูนย์ควบคุมการแจ้งเรือเข้าออกรวบรวมสำเนาเอกสารหลักฐานตามข้อ ๒ และข้อ ๓และรายงานผลการตรวจสอบต่อกรมประมงทุกสามสิบวันข้อ๕[๒] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙สิงหาคม พ.ศ. ๒๕๕๙อดิศร พร้อมเทพอธิบดีกรมประมง[เอกสารแนบท้าย]๑.[๓]แบบฟอร์มการแจ้งการเข้าออกท่าเทียบเรือประมง (สำหรับเรือประมงในน่านน้ำไทย)๒.[๔]รายชื่อศูนย์ควบคุมการแจ้งเรือเข้าออก๓. แผนการขนถ่ายสัตว์น้ำ๔. แผนการจัดให้มีผู้สังเกตการณ์ประจำอยู่บนเรือประมงไม่น้อยกว่าร้อยละห้าของการลงแรงประมงต่อปี(ดูข้อมูลจากภาพกฎหมาย)ประกาศกรมประมง เรื่อง กำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงพาณิชย์(ฉบับที่ ๒) พ.ศ. ๒๕๖๐[๕]ข้อ ๓ ประกาศนี้ให้ใช้บังคับเมื่อพ้นกำหนดสิบห้าวันนับแต่วันประกาศในราชกิจจานุเบกษาเป็นต้นไปชวัลพร/ปริยานุช/จัดทำ๒๐ กันยายน๒๕๕๙นุสรา/ตรวจ๑ ธันวาคม ๒๕๕๙ชวัลพร/เพิ่มเติม๑๘ เมษายน ๒๕๖๐[๑] ข้อ ๒แก้ไขเพิ่มเติมโดยประกาศกรมประมง เรื่อง กำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงพาณิชย์(ฉบับที่ ๒) พ.ศ. ๒๕๖๐[๒] ราชกิจจานุเบกษาเล่ม ๑๓๓/ตอนพิเศษ ๒๐๙ ง/หน้า ๒๗/๑๙ กันยายน ๒๕๕๙[๓] แบบฟอร์มการแจ้งการเข้าออกท่าเทียบเรือประมง(สำหรับเรือประมงในน่านน้ำไทย) แก้ไขเพิ่มเติมโดยประกาศกรมประมง เรื่องกำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงพาณิชย์(ฉบับที่ ๒) พ.ศ. ๒๕๖๐[๔] รายชื่อศูนย์ควบคุมการแจ้งเรือเข้าออกแก้ไขเพิ่มเติมโดยประกาศกรมประมง เรื่อง กำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงพาณิชย์(ฉบับที่ ๒) พ.ศ. ๒๕๖๐[๕] ราชกิจจานุเบกษาเล่ม ๑๓๔/ตอนพิเศษ ๘๓ ง/หน้า ๘/๑๗ มีนาคม ๒๕๖๐